Islom Karimov Vatan himoyachilariga bayram tabrigini yo‘lladi

O‘zbekiston Respublikasi Prezidenti, Qurolli Kuchlar Oliy Bosh Qo‘mondoni Islom Karimov O‘zbekiston Respublikasi Qurolli Kuchlari tashkil etilganining 23-yilligi munosabati bilan Vatan himoyachilariga bayram tabrigini yo‘lladi. Tabrikning to‘liq matni O‘zbekiston Milliy axborot agentligi tomonidan chop etildi.

Sizlarni mamlakatimiz hayotidagi qutlug‘ sana – Vatan himoyachilari kuni va Qurolli Kuchlarimiz tashkil etilganining 23-yilligi bilan chin qalbimdan samimiy muborakbod etish menga ulkan mamnuniyat bag‘ishlaydi [...]
[...] Mana shu qutlug‘ bayram ayyomida siz, azizlarni O‘zbekiston Respublikasi Qurolli Kuchlari tashkil etilganining 23-yilligi bilan yana bir bor chin qalbimdan tabriklayman. Barcha harbiy xizmatchilar – askar va serjantlar, ofitser va generallarga, shuningdek, Qurolli Kuchlarimiz faxriylariga, mutaxassis fuqarolarga, o‘z taqdirini ona Vatanimizni himoya qilishdek muqaddas, sharafli va mas’uliyatli burchni ado etishga bag‘ishlagan barcha-barcha insonlarga fidokorona xizmatlari uchun samimiy minnatdorlik bildiraman.
Yangi – 2015-yilda barchangizga mustahkam sog‘lik, baxt va omad yor bo‘lsin!
 Islom Karimov, 
O‘zbekiston Respublikasi Prezidenti, 
Qurolli Kuchlar Oliy Bosh Qo‘mondoni